যোৱা নিশা মহাৰাষ্ট্ৰৰ পুনেৰ এখন হোটেলত সংঘটিত হৈছে এক চাঞ্চল্যকৰ হত্যাকাণ্ড। পুনেৰ পিম্পল সৌদাগৰ নামৰ এক অঞ্চলস্থিত এখন হোটেলৰ এগৰাকী ৱেইটাৰক হত্যা কৰিছে দুগৰাকী গ্ৰাহকে।
ঘটনা সন্দৰ্ভত প্ৰকাশিত খবৰ অনুসৰি গ্ৰাহক দুগৰাকীয়ে হোটেলখনত খাবলৈ লোৱা 'মাটন চুপ'ত চাউল ওলোৱাৰ বাবেই হোটেলখনৰ কৰ্মচাৰীসকলক শাৰীৰিক আক্ৰমণ কৰে।
এই আক্ৰমণত হোটেলখনত ৱেইটাৰ হিচাপে কাম কৰা ১৯ বৰ্ষীয় এগৰাকী যুৱকৰ মৃত্যু হয়। আনহাতে হোটেলখনৰ দুগৰাকী কৰ্মচাৰীও এই আক্ৰমণত আহত হয়।
স্থানীয় এগৰাকী আৰক্ষী বিষয়াই জানিবলৈ দিয়া মতে, নিহত যুৱকগৰাকীক মংগেশ পোষ্টে বুলি চিনাক্ত কৰা হৈছে।
আনহাতে আক্ৰমণকাৰী এগৰাকী অভিযুক্তক বিজয় ৱাঘিৰে বুলি চিনাক্ত কৰা হৈছে যদিও আনগৰাকী অভিযুক্তক এই পৰ্যন্ত চিনাক্ত কৰিব পৰা নাই বুলি আৰক্ষী বিষয়াগৰাকীয়ে কয়।
দুয়োগৰাকী অভিযুক্ত বৰ্তমান পলাতক অৱস্থাত আছে বুলি বিষয়াগৰাকীয়ে লগতে জানিবলৈ দিছে।
আইপিচিৰ ৩০২ ধাৰাৰ অধীনত দুয়োগৰাকী অভিযুক্ত বিৰুদ্ধে হত্যাৰ গোচৰ ৰুজু কৰা হৈছে আৰু তেওঁলোকৰ সন্ধান চলাই থকা হৈছে বুলি তেওঁ লগতে সদৰী কৰিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
